**projektas**

**reg. Nr. T-56**

**2.3. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pritarimo PASVALIO RAJONO SAVIVALDYBĖS SOCIALINIŲ PASLAUGŲ ĮSTAIGŲ IR VISUOMENĖS SVEIKATOS BIURO 2020 METŲ VEIKLOS ATASKAIToms**

2021 m. kovo 31 d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Pasvalio rajono savivaldybės tarybos veiklos reglamento, patvirtinto Savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2020 m. lapkričio 25 d. sprendimo Nr. T1-216 redakcija) (su visais aktualiais pakeitimais), 289, 290 punktais, Pasvalio rajono savivaldybės taryba nusprendžia

pritarti pridedamoms Pasvalio rajono savivaldybės socialinių paslaugų įstaigų ir visuomenės sveikatos biuro 2020 metų veiklos ataskaitoms:

1. Pasvalio rajono Grūžių vaikų globos namų;

2. Pasvalio socialinių paslaugų centro;

3. Pasvalio rajono sutrikusio intelekto žmonių užimtumo centro „Viltis“;

4. Pasvalio rajono savivaldybės Visuomenės sveikatos biuro.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Socialinės paramos ir sveikatos skyriaus

vedėja

Ramutė Ožalinskienė

2021-03-09, tel. (8 451) 54 106

Suderinta DVS Nr. RTS-59

Pasvalio rajono savivaldybės tarybai

**AIŠKINAMASIS RAŠTAS**

**DĖL pritarimo PASVALIO RAJONO SAVIVALDYBĖS SOCIALINIŲ PASLAUGŲ ĮSTAIGŲ IR VISUOMENĖS SVEIKATOS BIURO 2020 METŲ VEIKLOS ATASKAIToms**

2021-03-08

Pasvalys

**1. Problemos esmė.**

Sprendimo projektu siūloma pritarti Pasvalio rajono Grūžių vaikų globos namų, Pasvalio socialinių paslaugų centro, Pasvalio rajono sutrikusio intelekto žmonių užimtumo centro „Viltis“, Pasvalio rajono savivaldybės Visuomenės sveikatos biuro 2020 metų veiklos ataskaitoms.

Vadovaudamasis Lietuvos Respublikos vietos savivaldos įstatymo 16 straipsnio 2 dalies 19 punktu, Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2020 m. lapkričio 25 d. sprendimo Nr. T1-216 redakcija) (su visais aktualiais pakeitimais), 289, 290 punktais, steigėjas turi pritarti Savivaldybės biudžetinių įstaigų ataskaitoms.

Prie sprendimo pridedamos parengtos minėtų Savivaldybės biudžetinių įstaigų ataskaitos, kuriuose pateikiama įstaigų veikla per 2020 m., kai kurie veiklos rodikliai lyginami su 2019 m. ir kitais praėjusiais metais.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai.**

Sprendimo įgyvendinimui papildomų lėšų nereikia.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

Įstaigų pateikusių ataskaitas vadovai ir Socialinės paramos ir sveikatos skyrius.

**7. Sprendimo projekto rengimo metu gauti specialistų vertinimai ir išvados.**

Nėra.

PRIDEDAMA:

1. Pasvalio rajono Grūžių vaikų globos namų 2020 metų veiklos ataskaita.

2. Pasvalio socialinių paslaugų centro 2020 metų veiklos ataskaita.

3. Pasvalio rajono sutrikusio intelekto žmonių užimtumo centro „Viltis“ 2020 metų veiklos ataskaita.

4. Pasvalio rajono savivaldybės Visuomenės sveikatos biuro 2020 metų veiklos ataskaita.

Socialinės paramos ir sveikatos skyriaus

vedėja Ramutė Ožalinskienė